ผู้ต้องหาที่บุกยิงพนักงานร้านอินเตอร์เน็ตคาเฟ่ย่านตลาดพูลจนเสียชีวิตเมื่อวัน 10 พ.ค.ที่ผ่านมา เข้ามอบตัวต่อพนักงานสอบสวนกองปราบปราม โดยรับสารภาพว่า กระทำการไปด้วยความโทสะ หลังพบผู้ตายแอบมีความสัมพันธ์เชิงชู้สาวกับภรรยาของตนเอง  นายสุวัฒน์ อุดร อายุ 21 ปี ผู้ต้องหาตามหมายจับของศาลอาญาธนบุรี เข้ามอบตัวต่อพนักงานสอบสวนกองปราบปราม ในคดีก่อเหตุยิงนายวศิน แซ่อึ้ง พนักงานร้านอินเตอร์เน็ต เอแอนด์ยู คาเฟ่จนเสียชีวิตต่อหน้าลูกค้าภายในร้าน ซึ่งอยู่บริเวณปากซอย 29 แขวงตลาดพูล เขตธนบุรี เมื่อวันที่ 10 พฤษภาคมที่ผ่านมา  โดยผู้ต้องหารับสารภาพว่า ทำไปด้วยความโทสะ หลังทราบว่าผู้ตายแอบมีสัมพันธ์เชิงชู้สาวกับภรรยาของตนเอง โดยนัดพบกันผ่านทางเฟสบุ๊คหลายครั้ง ทั้งนี้ในวันเกิดเหตุผู้ต้องหาได้ไปพบ และ ขอให้ผู้ตายให้เลิกยุ่งกับภรรยาของตนเอง แต่ผู้ตายกลับชักมีดออกมาทำให้ต้องใช้ปืนลูกโม่ที่รับจำนำมาจากคนขับรถแท็กซี่ยิงใส่จนนายวศินเสียชีวิต  ตำรวจจึงตั้งข้อหาฆ่าผู้อื่นโดยเจตนา และ ส่งตัวให้สถานีตำรวจนครบาลตลาดพลูเพื่อดำเนินคดี และ ทำแผนประกอบคำรับสารภาพต่อไป
ผู้ต้องหา ตนเอง นายสุวัฒน์ อุดร ผู้ต้องหา ตนเอง ผู้ต้องหา ตนเอง
พนักงาน ผู้ตาย นายวศิน แซ่อึ้ง ผู้ตาย ผู้ตาย ผู้ตาย นายวศิน
ภรรยาของตนเอง ภรรยาของตนเอง ภรรยาของตนเอง